Па словах Сяргея Калякіна, сёння цяжка сказаць, ці зменіцца грамадскі настрой з набліжэннем дня выбараў. “Калі мы возьмем гісторыю ўвогуле, то ўсе бурлівыя падзеі, якія кольвеч адбываліся, не былі спланаваны, яны былі спантанныя. Возьмем “памаранчавую рэвалюцыю, якая была ў Кіеве некалькі год таму. Нават арганізатары яшчэ за месяц да гэтага не верылі, што нешта можа адбыцца, а рэвалюцыя адбылася. А некаторыя запланаваныя акцыі, калі чакалася, што людзі выйдуць, проста не атрымліваліся. Павінен быць сплыў многіх абставін, каб адбыўся прарыў актыўнасці людзей. Гэта будзе залежаць ад правільных паводзін апазіцыі, тых, хто сёння на віду, - кандыдатаў у прэзідэнты, ад таго, наколькі ўцямна яны будуць выступаць па радыё і тэлебачанню, наколькі яны здолеюць растлумачыць людзям, што ім свае правы трэба абараняць. А з іншага боку, гэта будзе залежаць ад таго, як будзе дзейнічаць улада. Калі ўлада будзе дзейнічаць таксама граматна, яна зможа нівеліраваць многія рэчы, як яна зрабіла гэта сёння. Калі б яна сёння выставіла АМАП і не дазволіла нікуды прайсці, гэта быў бы проста падарунак тым, хто арганізоўваў гэтую акцыю, - рэзюмаваў палітык.